มีหยดเลือดออกมา 1-2 หยด ขณะปัสสาวะ แล้วมีหยดเลือดตามมาเลื่อยๆแต่ไม่ถี่ ครั้งละประมาณ 1 หยด / แค่เปื่อนๆชั้นใน ประจำเดือนมาล่าสุด 14-20 ตุลา และหลังจากมีประจำเดือนของเดือนตุลาไปไม่ได้ทีการร่วมเพศใดๆ ต้องทำอย่างไรค่ะ แล้วต้องระวังโรคใดที่อาจเกิดขึ้นได้บ้างค่ะ
สวัสดีค่ะ จากที่เล่ามา หากปัสสาวะเป็นเลือด สาเหตุที่พบได้ ได้แก่ การติดเชื้อทางเดินปัสสาวะ นิ่วในทางเดินปัสสาวะ เนื้องอกต่างๆ เป็นต้นส่วนการที่มีเลือดออกทางช่องคลอดแบบกระปริดกระปรอย สามารถเกิดจากสาเหตุต่างๆ เช่น การที่มีเลือดออกทางช่องคลอดกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา หากมีเลือดออกจากที่ปัสสาวะเป็นเลือด แนะนำไปพบแพทย์เพื่อตรวจหาสาเหตุเลยนะคะแต่หากเป็นเลือดออกจากช่องคลอดกระปริดกระปรอย สามารถรอดูอาการก่อนได้นะคะ หากยังมีเลือดออกกระปริดกระปรอยต่อเนื่องหลายเดือน แนะนำให้ไปพบสูตินารีแพทย์นะคะ